དེ་ལས་གཞན་ཞིང་སྡེའི་བཅོས་སྒྱུར་ཐད་ལ་ཐོད་རྒལ་གྱི་འབྲས་བུ་བླངས་ཤིང་ཧོར་གྲོང་རྫོང་གིས་སྔ་གཞུག་ཏུ་ཞིང་ཆེན་ཡོངས་ཀྱི་འབྲུ་རིགས་ཐོན་སྐྱེད་བྱེད་ནུས་ཁུལ་དང་ཞིང་ལས་ཐོན་རྫས་ཐོན་སྐྱེད་སྲུང་སྐྱོབ་ས་ཁུལ་གྱི་འཆར་ལྡན་ཚོད་ལྟའི་བྱ་བ་དེ་ཡོངས་འགྲུབ་བྱས་ཡོད།དེ་མིན་ཞིང་སྡེའི་ས་ཞིང་འགན་གཙང་ལེན་གྱི་བདག་གཉེར་དབང་ཆ་དང་ཞིང་སྡེའི་སྡོད་ཁང་གི་རྒྱུ་ནོར་བདག་དབང་གཏའ་མར་འཇོག་པའི་ཚོད་ལྟའི་བྱ་བ་དེ་ལེགས་པོར་བསྒྲུབས་ཡོད་པ་རེད།གྲོང་ཁྱེར་ཡོངས་ནས་ཞིང་སྡེའི་ས་ཞིང་འགན་གཙང་ལེན་གྱི་བདག་གཉེར་དབང་ཆ་དེ་ཡང་དག་པའི་སྒོ་ནས་ཐོ་འགོད་གསལ་བོ་བྱས་ཤིང་རྫོང་ཡོངས་ཀྱི་སྐུལ་འདེད་དང་ཞིང་སྡེའི་གཅིག་བསྡུས་ཐོན་དབང་ལམ་ལུགས་བཅོས་སྒྱུར་བྱ་བའི་ཚོད་ལྟའི་བྱ་བ་དེ་བསྒྲུབས་པ་རེད།རིམ་པ་ལྔའི་ཞིང་སྡེའི་སྣ་འཛོམས་བཅོས་སྒྱུར་དེ་ཞིང་ཆེན་ཡོངས་དང་གྲོང་ཁྱེར་ཡོངས་ཀྱི་བཅོས་སྒྱུར་བྱ་བའི་གསོག་འཇོག་གི་ཉམས་མྱོང་དང་ཆབས་ཅིག་ཞིང་ལས་ཞིང་སྡེའི་འཕེལ་རྒྱས་ལ་གསོན་ཤུགས་གསར་བ་ཞིག་བསྣན་པ་རེད།